ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΡΜΟΔΙΩΝ ΓΙΑ ΤΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΩΝ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Μαeζγιου 1988 σχετικά με τις δράσεις οι οποίες θα πρέπει να αναληφθούν κατά προτεραιότητα στο μέλλον, όσον αφορά τα πολιτιστικά θέματα ( 88/C 197/02 )

ΤΟ ΣΥΜΒΟΥΛΙΟ ΚΑΙ ΟΙ ΑΡΜΟΔΙΟΙ ΓΙΑ ΤΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΟΙ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ :

1 . Σημειώνουν την ανακοίνωση της Επιτροπής για την αναθέρμανση της πολιτιστικής δράσης στην Ευρωπαϊκή Κοινότητα και τις σχετικές γνώμες του Ευρωπαϊκού Κοινοβουλίου και της Οικονομικής και Κοινωνικής Επιτροπής, καθώς και την Κυανή Βίβλο για μια Ευρώπη παιδείας και πολιτισμού, την οποία υπέβαλε η γαλλική κυβέρνηση . 2.Υπενθυμίζοντας τις συζητήσεις που έγιναν κατά την ανεπίσημη συνεδρίασή τους της 10ης και 11ης Δεκεμβρίου 1987 στην Κοπεγχάγη, συμφωνούν ότι πρέπει να δοθεί προτεραιότητα στους ακόλουθους τομείς, χωρίς να θίγονται οι δράσεις που θεωρούν ευκταίο να αναληφθούν σε άλλους τομείς :

- η προώθηση του ευρωπαϊκού οπτικοακουστικού τομέα, -ο τομέας του βιβλίου, -η εκπαίδευση στον πολιτιστικό τομέα, -η χορηγία εκ μέρους των επιχειρήσεων,και κρίνουν, ως εκ τούτου, ότι κατά την πρώτη πολυετή περίοδο η προτεραιότητα θα πρέπει να δοθεί στις προτάσεις για την ανάληψη δράσεων σε αυτούς τους τομείς . 3.Προς τούτο :

-όσον αφορά την προώθηση του οπτικοακουστικού τομέα, αφού σημείωσαν το πρόγραμμα MEDIA της Επιτροπής, την καλούν να υποβάλει έκθεση για τα αποτελέσματα αυτών των πειραματικών σχεδίων και, ενδεχομένως, προτάσεις με βάση την κτηθείσα πείρα του προγράμματος . Βεβαιώνουν εξάλλου ότι είναι πρόθυμοι να εξετάσουν και άλλες δράσεις σχετικά με την προώθηση της ευρωπαϊκής βιομηχανίας του οπτικοακουστικού τομέα με το ενδιαφέρον που προσήκει στον σημαντικό αυτόν τομέα,-αναφερόμενοι στον τομέα του βιβλίου, κρίνουν ότι θα πρέπει να εξεταστούν διεξοδικά όλες οι πλευρές του τομέα αυτού, και ειδικότερα τα εθνικά συστήματα της τιμής του βιβλίου, η ρεπρογραφία και η διάδοση του βιβλίου και δηλώνουν ότι είναι πρόθυμοι να εξετάσουν οποιαδήποτε σχετική πρόταση . Επιβεβαιώνουν ότι θα ήθελαν να επιταχυνθεί η εφαρμογή του ψηφίσματος της 27ης Σεπτεμβρίου 1985 σχετικά με τη συνεργασία μεταξύ βιβλιοθηκών στον τομέα της πληροφορικής και δηλώνουν ότι είναι πρόθυμοι να εξετάσουν κάθε νέα σχετική πρόταση . Επίσης θα πρέπει να μελετηθεί το θέμα της συντήρησης . Επιβεβαιώνουν επίσης την επιθυμία τους :

- να εφαρμοστεί σύντομα το ψήφισμα της 9ης Νοεμβρίου 1987 σχετικά με την προώθηση της μετάφρασης σημαντικών έργων του ευρωπαϊκού πολιτισμού, -να αρχίσει, το συντομότερο, το πρότυπο σχέδιο που αναφέρεται στο εν λόγω ψήφισμα, -να δοθεί προτεραιότητα, κατά την εφαρμογή του ψηφίσματος, στις μεταφράσεις από τις λιγότερο διαδεδομένες γλώσσες της Ευρώπης,-στα πλαίσια της επαγγελματικής εκπαίδευσης υπογραμμίζουν την αυξανόμενη σημασία που έχουν για τον πολιτιστικό τομέα :

-τα επαγγέλματα του οπτικοακουστικού τομέα, -τα επαγγέλματα των καλών τεχνών και της αποκατάστασης έργων τέχνης για τη διατήρηση της πολιτιστικής κληρονομιάς,-όσον αφορά τη χορηγία εκ μέρους των επιχειρήσεων, υπενθυμίζοντας ότι οι χορηγοί θα πρέπει να παρέχουν συμπληρωματική οικονομική ενίσχυση στις δημόσιες πολιτιστικές δραστηριότητες, επιβεβαιώνουν τη σημασία που αποδίδουν στην υλοποίηση του σχετικού ψηφίσματος της 13ης Νοεμβρίου 1986 - κατά την υλοποίηση αυτή, θα πρέπει να ληφθούν επίσης υπόψη τα κείμενα για τη χρηματοδότηση των πολιστιστικών δραστηριοτήτων που εγκρίθηκαν κατά την πέμπτη συνδιάσκεψη των αρμοδίων για τα πολιτιστικά θέματα ευρωπαίων υπουργών ( Σίντρα, 15 έως 17 Σεπτεμβρίου 1987). 4.Συμφωνούν ότι είναι σκόπιμο να εφαρμοστούν πλήρως τα ψηφίσματα που έχουν εκδοθεί από το 1984 και μετά στον πολιτιστικό τομέα και καλούν την Επιτροπή και την επιτροπή πολιτιστικών θεμάτων να παρακολουθεί την εφαρμογή τους και να τους υποβάλλει τακτικά έκθεση - τα κράτη μέλη θα μπορούσαν επίσης να παρέχουν, σε τακτά χρονικά διαστήματα, πληροφορίες σχετικά με την εφαρμογή των ψηφισμάτων αυτών σε εθνικό επίπεδο . 5.Συμφωνούν ότι, βάσει του ψηφίσματός τους για τη μελλοντική οργάνωση των εργασιών, το ζήτημα του τύπου των δράσεων που πρέπει ενδεχομένως να αναληφθούν στα πλαίσια των προαναφερθεισών προτεραιοτήτων καθώς και η φύση των φορέων που θα τις υλοποιήσουν ( ιδιωτικοί οργανισμοί, κράτη μέλη, Κοινότητα ) θα αποφασιστεί για κάθε συγκεκριμένη περίπτωση ανάλογα με τις ανάγκες και σύμφωνα με τις διατάξεις της συνθήκης και τις ισχύουσες διαδικασίες . Η επιτροπή πολιτιστικών θεμάτων προετοιμάζει τις εργασίες που γίνονται σε υπουργικό επίπεδο σχετικά με κάθε πρόταση περιλαμβανομένης και της χρηματοδότησής της, καθώς και σχετικά με τις δύο αυτές ιδιαίτερες πτυχές . Μεριμνούν ώστε κάθε πρόταση σχετικά με την ανάληψη δράσης να περιλαμβάνει τα στοιχεία εκείνα που θα επιτρέψουν την εκ των υστέρων αξιολόγηση των αποτελεσμάτων της .